Μοσχάτο

**Δήμος**
 **Έκταση**
 **Πληθυσμός**
 **Πυκνότητα Πληθυσμού**
 **Τηλεφωνικοί Αριθμοί**
 **Ταχυδρομικοί Κώδικες**

To **Μοσχάτο** είναι πόλη ανατολικά του Πειραιά. Η πόλη αποτελεί τμήμα του Δήμου Μοσχάτου-Ταύρου.

## Ιστορία

### Αρχαιότητα

Έως τον 5ο αι. π.Χ. μεγάλο μέρος του Μοσχάτου βρισκόταν κάτω από το νερό. Την εποχή του Θεμιστοκλή ο ποταμός Κηφισός, που τότε εξέβαλλε στην περιοχή του λιμανιού του Πειραιά, εξετράπη της πορείας του και η εκβολή του τοποθετήθηκε στο σημερινό Μοσχάτο. Τα φερτά υλικά που απέθετε στην περιοχή ο ποταμός οδήγησαν σε σταδιακή ανάδυση του πυθμένα και το Μοσχάτο βγήκε στην επιφάνεια. Το τμήμα του Μοσχάτου που δεν βρισκόταν κάτω από την θάλασσα έχει αποδειχτεί από ευρύματα πως κατοικούταν κατά την αρχαιότητα και πως κατά πάσα πιθανότητα αποτελούσε τμήμα του αρχαίου Δήμου Ξυπέτης.

### Τουρκοκρατία

Κατά την εποχή του 16ου αι. το Μοσχάτο καλυπτόταν από ελαιώνες. Σύμφωνα με τον συγγραφέα Φρανσουά Σατομπριάν (Σατωβριάνδο), ο οποίος επισκέφτηκε την περιοχή το 1806, το Μοσχάτο καλυπτόταν από αμπελώνες κόκκινων σταφυλιών τους οποίους συνέκρινε με αυτούς της πατρίδας του, Βουργουνδίας. Πιθανότατα η καλλιεργητική ποικιλία των σταφυλιών ήταν Μοσχάτο και από εκεί προκύπτει η ονομασία της περιοχής.

### Σύγχρονη Ιστορία

Η περιοχή έπειτα από την δημιουργία του Ελληνικού κράτους ήταν εντελώς ακατοίκητη. Το μόνο που υπήρχε ήταν μερικές παράγκες βόρεια του Μοσχάτου επί της οδού Πειραιώς. Σε χάρτη του 1862 από τον Γερμανό τοπογράφο Σταντζ εμφανίζεται στην περιοχή του Μοσχάτου ένας χωματόδρομος (που συμπίπτει με την σημερινή οδό Μακρυγιάννη) και ένα εξωκκλήσι που βρισκόταν στην τοποθεσία της σημερινής εκκλησίας της Μεταμόρφωσης του Σωτήρος. Σταδιακά το πανηγύρι της μικρής εκκλησίας άρχισε να αποτελεί πόλο έλξης για Αθηναίους οι οποίοι πραγματοποιούσαν εκδρομές στην περιοχή. Έτσι άρχισαν να εμφανίζονται οι πρώτες κατοικίες στο Μοσχάτο, οι οποίες παρέμειναν λιγοστές έως τον 20ο αιώνα. Το 1880 ανοίγει στην περιοχή σιδηροδρομικός σταθμός επί του σιδηροδρόμου Αθηνών-Πειραιώς. Το 1920 το Μοσχάτο είχε πλέον αποκτήσει την μορφή μικρού οικισμού και συνέχισε να αναπτύσσεται ραγδαίως έως ότου αποκτήσει την σημερινή του μορφή κατά την δεκαετία του '60 και του '70.

## Το Μοσχάτο Σήμερα

### Όρια

Ο οικισμός του Μοσχάτου ορίζεται από τον Ιλισό στα δυτικά, τις γραμμές του ηλεκτρικού στα βόρεια, τον Κηφισό στα ανατολικά και την Λεωφόρο Ποσειδώνος στα νότια. Συνορεύει με το Νέο Φάληρο στα δυτικά, την βιομηχανική ζώνη του Ρέντη στα βόρεια, τον Ταύρο στα βορειοανατολικά, την Καλλιθέα και τις Τζιτζιφιές στα ανατολικά και τον Φαληρικό Όρμο στα νότια.

### Πολεοδομικός Σχεδιασμός και Αρχιτεκτονική

Το Μοσχάτο παραδοσιακά αποτελούταν από μονοκατοικίες, μεζονέτες και χαμηλές πολυκατοικίες το πολύ δύο ή τριών ορόφων. Με την έλευση της νέας χιλιετίας άρχισε να κατασκευάζεται στην περιοχή πληθώρα μοντέρνων πολυκατοικίων, οι οποίες όμως δεν ξεπερνούν τους πέντε ή έξι ορόφους. Οι δρόμοι είναι ως επι το πλείστον στενοί και μονής κατεύθυνσης. Τα πεζοδρόμια είναι πάρα πολύ στενά και στις περισσότερες περιπτώσεις κατηλειμμένα από διαφόρων ειδών εμπόδια όπως παρκαρισμένα αυτοκίνητα, κολώνες ή δέντρα. Οι δρόμοι είναι σε μεγάλο βαθμό φυτεμένοι με νεραντζιές.

## Υπηρεσίες

### Τράπεζες

* Ροζ φόντο Η τράπεζα ή το υποκατάστημα έχει κλείσει.

### Εκπαίδευση

Στο Μοσχάτο λειτουργούν 4 παιδικοί σταθμοί, 5 νηπιαγωγεία, 6 δημοτικά, 3 γυμνάσια και 2 γενικά λύκεια. Επίσης λειτουργούν ένα εσπερινό γυμνάσιο και τα ιδιωτικά εκπαιδευτήρια της σχολής Λαμπίρη.

### Συγκοινωνία

Το Μοσχάτο εξυπηρετείται από τον σταθμό "Μοσχάτο" της γραμμής 1 του μετρό και από την στάση "Μοσχάτο" της γραμμής 7 του τραμ. Την περιοχή εξυπηρετούν όλες οι λεωφορειακές γραμμές που διέρχονται από τις οδούς Ποσειδώνος και Πειραιώς. Από το κέντρο του Μοσχάτου διέρχονται η γραμμή τρόλεϊ 1, καθώς επίσης και οι λεωφορειακές γραμμές 218 και 860 και η νυχτερινή γραμμή 500. Στο Μοσχάτο βρίσκονται οι εξής λεωφορειακές στάσεις:

* Ροζ φόντο Η γραμμή δεν λειτουργεί ή δεν διέρχεται πλέον από αυτή την στάση.